दुआर पर परछावन नेग चार के बाद घर में गइली नीता, थक के चूर हो गइल रहली। बड़की ननद एगो हाँथ पंखा रख गइली कहली, "कनिया दू घंटा भोर में बत्ती रहेला।" सरकार के काग़ज़ पर बिजली बत्ती जरेला दुनिया के देखावे और भाषण में सुनाए ख़ातिर नीता मने मन सोचे लगली। बाकि काम शुरु बा, रोड बनत रहे...ठीक बा अगिला बार बैल गाड़ी से ना आवे के पड़ी... गौरव बोलन।
छोटकी ननद के दुल्हा राजीव, उनका के कोना में ले जाकर समझावत रहलन। नीता भी जानत रही कि ननद शादी में दू दिन रह के पाँच साल से आपन ससुराल ना जाए के चाहस। बाबूजी के अब तब के हालत बा पोता के देखे ख़ातिर तरस ताड़न एक बार चल के मिल ल राजीव कहलन त ननद साफ़ माना कर दिहली। नीता तब गौरव, राजीव से मिलके ननद के ससुराल जाए के कहली त मन मारके ननद भी साथे गइली।
ननद के ससुराल में भी नीता घुंघट काढ के, खाना बना के सबके मन जीत लिहली। राजीव के बाबूजी भी पोता देख के खुश रहन और राजीव नीता के शुक्रगुजार। चले के बेरा ननद, खोंइचा देवे समय कहली, "भौजी, फिर कब अइबू?" त नीता कहली, "अरे! हम हर साल आइब शुद्ध आक्सीजन लेवे ख़ातिर।" सब लोग ठठा के हंसे लगलन।
पछिया हवा के झोका और हरिंहर खेत के बीचे बैल के घंटी के टुन - टुन बड़ा नीक लागत रहे।
